
JUDEŢUL BISTRIŢA-NĂSĂUD

CONSILIUL JUDEŢEAN
HOTĂRÂRE 
privind repartizarea pe unităţi administrativ-teritoriale în anul 2019 a unor sume din fondul la dispoziția Consiliului Judeţean 
Bistriţa-Năsăud 
Consiliul Județean Bistrița-Năsăud, întrunit în ședință ordinară în data de 25.07.2019, în prezența a 28 de consilieri județeni;

Având în vedere:

·  Referatul de aprobare nr.14903 din 24.07.2019 al Vicepreședintelui Consiliului Județean Bistrița-Năsăud;

·  raportul nr.II/14906 din 24.07.2019 al Direcției economice din cadrul Consiliului Județean Bistrița-Năsăud;

·  prevederile art.6 alin.(2) din Legea nr.50/2019 a bugetului de stat pe anul 2019;

·  prevederile Hotărârii Consiliului Județean Bistrița-Năsăud nr.107/2018 privind aprobarea constituirii Asociației de Dezvoltare Intercomunitară pentru „Serviciul de alimentare cu gaze naturale” județul Bistrița-Năsăud;

·  avizul nr.IA/14998 din 25.07.2019 al Comisiei cultură;

·  avizul nr.IA/15007 din 25.07.2019 al Comisiei economice;

·  avizul nr.IA/14984 din 24.07.2019 al Comisiei de administraţie;

·  avizul nr.IA/14995 din 24.07.2019 al Comisiei de urbanism.
În temeiul prevederilor art.173 alin.(1) lit.b), alin.(3) lit.a), art.181 alin.(1), art.182 alin.(1) și alin.(2) coroborat cu art.139 alin.(3) lit.a) și art.196 alin.(1) lit.a) din Ordonanța de urgență a Guvernului nr.57/2019 privind Codul administrativ,
HOTĂRĂŞTE:

Art.1 Se aprobă repartizarea pe unităţi administrativ-teritoriale, în anul 2019, a unor sume din fondul la dispoziția Consiliului Judeţean Bistriţa-Năsăud, conform Anexei care face parte integrantă din prezenta hotărâre. 


Art.2 Prezenta hotărâre a fost adoptată cu un număr de 26 voturi ”pentru”, 1 abținere și 1 consilier județean nu a votat.

Art.3 Prezenta hotărâre se publică în Monitorul Oficial al judeţului Bistriţa-Năsăud.

Art.4 Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud.


Art.5 Prezenta hotărâre se comunică de către Serviciul juridic cu:

· Direcţia economică;
· Unităţile administrativ-teritoriale prevăzute în Anexa la hotărâre;
· Administraţia Judeţeană a Finanţelor Publice Bistriţa-Năsăud;
· Instituţia Prefectului-judeţul Bistriţa-Năsăud.
               VICEPREŞEDINTE,                            Contrasemnează:

            VASILE PUICA                         p.SECRETARUL JUDEŢULUI

                                                                          DIRECTOR EXECUTIV

                                                                    ALEXANDRINA-CRINA BORȘ

